pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ขีดเส้น 31 สิงหา! ขึ้นทะเบียนรับสินเชื่อชะลอการขายข้าว ปีการผลิต 61/62
วันพุธที่ 22 สิงหาคม 2561
ขีดเส้น 31 สิงหา! ขึ้นทะเบียนรับสินเชื่อชะลอการขายข้าว ปีการผลิต 61/62
--
รัฐบาลให้ความสําคัญกับการดูแลพี่น้องเกษตรกร ซึ่งส่วนใหญ่เป็นผู้มีรายได้น้อย ให้สามารถดํารงชีวิตอย่างมีคุณภาพและมีความมั่นคงในอาชีพ
สิ่งสําคัญที่จะทําให้รัฐสามารถดูแลได้อย่างมีประสิทธิภาพ นั่นคือ การอัพเดทข้อมูลให้มีความเป็นปัจจุบันและสะดวกต่อการติดตามให้ความช่วยเหลือได้อย่างทั่วถึงและตรงจุด สอดคล้องกับนโยบายการจัดสวัสดิการของภาครัฐ เช่น โครงการลงทะเบียนเพื่อสวัสดิการแห่งรัฐ
สําหรับเกษตรกรแล้ว การขึ้นทะเบียนหรือปรับปรุงทะเบียนกับกรมส่งเสริมการเกษตร จะเป็นประโยชน์อย่างมาก เพื่อให้รัฐมีข้อมูลในการช่วยเหลือทุกด้าน
ทะเบียนเกษตรกร คืออะไร ?
ทะเบียนเกษตรกร คือ ข้อมูลปัจจุบันของเกษตรกร ทั้งข้อมูลครัวเรือน สถานภาพ และการประกอบอาชีพ ซึ่งอยู่ในรูปแบบของข้อมูลพื้นฐาน การถือครองที่ดินเพื่อการเกษตร กิจกรรมการเกษตรของครัวเรือน รายได้ หนี้สิน เครื่องจักรกลการเกษตร และแหล่งน้ําที่มีในครอบครอง
การขึ้นทะเบียน/ปรับปรุงทะเบียนเกษตรกรดีอย่างไร?
1. รัฐจะมีฐานข้อมูลทะเบียนเกษตรกรที่ครบถ้วนและเป็นปัจจุบัน เพื่อการวางแผนพัฒนาการเกษตรและเกษตรกรอย่างตรงจุด
2. รัฐจะมีข้อมูลในการแจ้งสิทธิต่าง ๆ ให้เกษตรกรทราบ กรณีมีโครงการช่วยเหลือเกษตรกร ซึ่งจะทําให้การช่วยเหลือเป็นไปอย่างรวดเร็วและมีประสิทธิภาพ
3. เกษตรกรจะมีสมุดทะเบียนเกษตรกรเป็นเอกสารยืนยันความเป็นเกษตรกร และเป็นหลักฐานในการรับสิทธิประโยชน์ต่าง ๆ จากรัฐ
ต้องใช้เอกสารอะไรบ้าง?
1. เกษตรกรรายเดิมที่เคยขึ้นทะเบียนแล้ว ใช้เพียงบัตรประชาชนใบเดียวในการปรับปรุงทะเบียน
2. เกษตรกรรายใหม่ หรือรายเดิมที่มีแปลงใหม่เพิ่ม จะต้องใช้บัตรประจําตัวประชาชนตัวจริงพร้อมหลักฐานแสดงสิทธิการถือครองที่ดินตัวจริง หรือสําเนาที่มีการรับรองสําเนาจากผู้ครอบครอง
สามารถดําเนินการได้ที่ใด?
1. เกษตรกรรายเดิม แปลงเดิม สามารถแจ้งได้ที่
- สํานักงานเกษตรอําเภอทุกแห่ง
- องค์การปกครองส่วนท้องถิ่นที่เป็นหน่วยงานภาคีกับกรมส่งเสริมการเกษตร
- อาสาสมัครเกษตรหมู่บ้าน (อกม.)
- แจ้งปรับปรุงทะเบียนด้วยตนเองได้ที่ แอปพลิเคชัน DOAE Farmbook
2. เกษตรกรรายเดิม แต่มีแปลงใหม่เพิ่ม หรือเป็นเกษตรกรรายใหม่ สามารถแจ้งได้ที่
- สํานักงานเกษตรอําเภอที่แปลงการเกษตรตั้งอยู่ แต่หากมีหลายพื้นที่ จะต้องยื่นที่สํานักงานเกษตรอําเภอของที่ตั้งแปลงหลัก (อําเภอที่มีจํานวนแปลงมากที่สุด) โดยจะต้องดําเนินการด้วยตนเองเท่านั้น
จะขึ้นทะเบียน/ปรับปรุงทะเบียนเกษตรกรได้เมื่อใด?
ในปีนี้รัฐบาลมีเป้าหมายขึ้นทะเบียน/ปรับปรุงทะเบียนเกษตรกร 5,700,000 ครัวเรือน แต่จากข้อมูลล่าสุดพบว่า มีเกษตรกรที่ดําเนินการแล้วทั้งสิ้น 4,758,382 ครัวเรือน จึงยังเหลืออีกราว 1 ล้านครัวเรือน ที่ยังไม่ได้ดําเนินการ และหากไม่ไปปรับปรุงข้อมูลเกินกว่า 3 ปี จะถูกตัดออกจากระบบบัญชีเกษตรกร ซึ่งอาจทําให้พลาดโอกาสได้รับสิทธิประโยชน์ดี ๆ จากภาครัฐไป
สําหรับเกษตรกรที่ต้องการขอรับสินเชื่อเพื่อชะลอการขายข้าวเปลือกและการช่วยเหลือค่าเก็บเกี่ยวและปรับปรุงคุณภาพตามมาตรการช่วยเหลือเกษตรกรผู้ปลูกข้าว ปีการผลิต 2561/62 ไร่ละ 1,500 บาท จะต้องไปขึ้นทะเบียนเพื่อรับสิทธิภายในวันที่ 31 ส.ค. 61 เพื่อให้ทันต่อการส่งมอบบัญชีทะเบียนให้ ธ.ก.ส. ดําเนินการต่อไป
หากท่านใดมีข้อสงสัย สามารถสอบถามข้อมูลเพิ่มเติมได้ที่ สํานักงานเกษตรอําเภอใกล้บ้าน หรือกรมส่งเสริมการเกษตร โทร. 0 2955 1642
----------------------------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นโยบายเร่งด่วนด้านการแก้ไขปัญหาการดํารงชีวิตประชาชน
วันจันทร์ที่ 5 สิงหาคม 2562
นโยบายเร่งด่วนด้านการแก้ไขปัญหาการดํารงชีวิตประชาชน
วันจันทร์ที่ 29 กรกฎาคม 2562
Your browser does not support the audio element.
นโยบายเร่งด่วนด้านการแก้ไขปัญหาการดํารงชีวิตประชาชน
ต่อจากนี้ไป ขอเชิญรับฟังไทยคู่ฟ้า ครับ
นโยบายเร่งด่วนด้านการแก้ไขปัญหาการดํารงชีวิตประชาชนของรัฐบาล จะลดข้อจํากัดในการประกอบอาชีพของคนไทย จัดการระบบการขนส่งสาธารณะผ่านเทคโนโลยีดิจิทัล ทบทวนรูปแบบและมาตรฐานหาบเร่แผงลอยในเขตกรุงเทพมหานครและปริมณฑล คงเอกลักษณ์ของเมืองหลวงแห่งร้านอาหารริมถนน แก้ไขปัญหาหนี้สินของประชาชน การฉ้อโกงหลอกลวง ปรับปรุงระบบภาษีและให้สินเชื่อสนับสนุนให้ประชาชนมีที่อยู่อาศัยเป็นของตนเอง ปรับปรุงระบบที่ดินทํากินและจัดการสิทธิในที่ดินของเกษตรกรอย่างเหมาะสม ลดอุปสรรคในธุรกิจประมงพาณิชย์และประมงชายฝั่ง รวมทั้งช่วยเหลือดูแลประมงพื้นบ้านที่สอดคล้องกับมาตรฐานด้านการประมงขององค์กรระหว่างประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คำกราบบังคมทูล เนื่องในโอกาสการจัดงานสโมสรสันนิบาตเฉลิมพระเกียรติฯ ณ ทำเนียบรัฐบาล ของ นายกรัฐมนตรี
วันจันทร์ที่ 29 กรกฎาคม 2562
คํากราบบังคมทูล เนื่องในโอกาสการจัดงานสโมสรสันนิบาตเฉลิมพระเกียรติฯ ณ ทําเนียบรัฐบาล ของ นายกรัฐมนตรี
คํากราบบังคมทูล เนื่องในโอกาสการจัดงานสโมสรสันนิบาตเฉลิมพระเกียรติฯ ณ ทําเนียบรัฐบาล ของ นายกรัฐมนตรี
ขอพระราชทานกราบบังคมทูลทรงทราบฝ่าละอองพระบาท
เนื่องในศุภวาระวันเฉลิมพระชนมพรรษาของพระบาทสมเด็จพระเจ้าอยู่หัว วันที่ 28 กรกฎาคม ได้เวียนมาบรรจบอีกคํารบหนึ่ง ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี ในนามของคณะรัฐมนตรี ข้าราชการและพสกนิกรชาวไทยทุกหมู่เหล่า มีความปีติปราโมทย์เป็นล้นพ้น ที่ใต้ฝ่าละอองพระบาทเสด็จพระราชดําเนินมาทรงเป็นองคประธานในงานสโมสรสันนิบาต ที่รัฐบาลจัดขึ้นเพื่อแสดงความจงรักภักดีและน้อมสํานึกในพระมหากรุณาธิคุณพระบาทสมเด็จพระเจ้าอยู่หัว ในวันนี้
ปวงข้าพระพุทธเจ้าทั้งหลายต่างประจักษ์ในน้ําพระราชหฤทัยของพระบาทสมเด็จพระเจ้าอยู่หัว ที่ทรงตั้งพระราชปณิธานอย่างมุ่งมั่นที่จะบําเพ็ญพระราชกรณียกิจ ตามพระปฐมบรมราชโองการ เพื่อความอยู่ดีมีสุขของปวงพสกนิกรทุกหมู่เหล่า อีกทั้งเป็นพลังสร้างสรรค์ให้ราษฎร ยึดมั่นในการทําความดี มีความรัก ความสามัคคี ร่วมกันทํานุบํารุงสังคมไทยให้มีความผาสุกสวัสดี สร้างความวัฒนาสถาพรแก่ประเทศชาติ พระเกียรติคุณและพระมหากรุณาธิคุณอันหาที่สุดมิได้นี้ จักสถิตอยู่ในดวงใจของพสกนิกรชาวไทยทั้งในและนอกราชอาณาจักร
ในมหามงคลสมัยนี้ ปวงข้าพระพุทธเจ้าทั้งหลายขอพระราชทานพระราชานุญาตตั้งจิตอธิษฐานถวายพระพรชัยมงคล ขออานุภาพแห่งคุณพระศรีรัตนตรัย และอํานาจสรรพสิ่งศักดิ์สิทธิ์ในสากล โปรดอภิบาลรักษาให้พระบาทสมเด็จพระเจ้าอยู่หัว สมเด็จพระนางเจ้า ฯ พระบรมราชินีและพระบรมวงศานุวงศ์ทุกพระองค์ ทรงพระเจริญด้วยจตุรพิธพรชัย ทรงพระเกษมสําราญ พระบรมเดชานุภาพและพระบารมีแผ่ไพศาลไปทั่วทุกทิศานุทิศ มีพระราชประสงค์จํานงหมายสิ่งใด ขอจงสฤษดิ์ดั่งพระราชหฤทัยปรารถนา เป็นมิ่งขวัญฉัตรแก้วของปวงข้าพระพุทธเจ้าและเหล่าพสกนิกรชาวไทยตราบจิรัฐิติกาล
ณ โอกาสนี้ ข้าพระพุทธเจ้าขอพระราชทานพระราชานุญาต นําผู้มีเกียรติที่มาร่วมในงานสโมสรสันนิบาตแห่งนี้ ดื่มถวายพระพรชัยมงคลแด่พระบาทสมเด็จพระเจ้าอยู่หัว เพื่อความเป็นสิริสวัสดิ์พิพัฒนมงคลสืบไป
ด้วยเกล้าด้วยกระหม่อม
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ ปาฐกถาพิเศษในงานเสวนา เรื่อง “รอบรู้ ทันภัย Cyber”
วันศุกร์ที่ 21 เมษายน 2560
รองปลัดกระทรวงดิจิทัลฯ ปาฐกถาพิเศษในงานเสวนา เรื่อง “รอบรู้ ทันภัย Cyber”
รองปลัดกระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานพิธีเปิดงานและปาฐกถาพิเศษ หัวข้อ “พ.ร.บ.คอมพิวเตอร์ 2560” ในงานเสวนา เรื่อง “รอบรู้ ทันภัย Cyber” ภายใต้โครงการตรวจสอบเนื้อหาที่เผยแพร่ผ่านเทคโนโลยีสารสนเทศจากการกระจายเสียงจากวิทยุและโทรทัศน์ทั้งระบบดิจิทัลและอนาล็อก หรือ โครงการป้องกันภัยคุกคามทาง Cyber ซึ่งสํานักงานปลัดกระทรวงดิจิทัลฯ จัดขึ้นเพื่อเป็นการสร้างการตระหนักรู้ให้กับประชาชนให้เกิดความรู้ ความเข้าใจ ในการใช้สื่อเทคโนโลยีสารสนเทศในทางที่ถูกต้องและไม่ตกเป็นเหยื่อจากอาชญากรรมทางเทคโนโลยีสารสนเทศ รวมไปถึงการเปลี่ยนแปลงพฤติกรรม และสามารถเป็นผู้ถ่ายทอดความรู้ ความเข้าใจเรื่องดังกล่าวไปสู่ผู้อื่นต่อไปในอนาคต ซึ่งจะช่วยสร้างสังคมให้ปลอดภัยมากยิ่งขึ้น ณ โรงแรมที.เค. พาเลซ แอนด์ คอนเวนชั่น กรุงเทพฯ เมื่อวันที่ 20 เมษายน 2560
*************************
รัฐบาลไทย-ข่าวทำเนียบรัฐบาล-กรมการจัดหางาน  ติวเข้ม นักแนะแนวอาชีพระดับกลาง รุ่นที่ 3 ผ่านระบบออนไลน์ (Online Training &amp; Workshop)  ปรับรูปแบบการทำงานของภาครัฐ ในยุคโควิด
วันศุกร์ที่ 29 พฤษภาคม 2563
กรมการจัดหางาน  ติวเข้ม นักแนะแนวอาชีพระดับกลาง รุ่นที่ 3 ผ่านระบบออนไลน์ (Online Training & Workshop)  ปรับรูปแบบการทํางานของภาครัฐ ในยุคโควิด
วันที่ 28 พฤษภาคม 2563 เวลา 09.00 น. นายสุชาติ พรชัยวิเศษกุล อธิบดีกรมการจัดหางาน เป็นประธานเปิดการฝึกอบรมเชิงปฏิบัติการหลักสูตรนักแนะแนวอาชีพระดับกลาง รุ่นที่ 3 ผ่านระบบออนไลน์ (Online Training & Workshop) ประจําปีงบประมาณ พ.ศ. 2563
นายสุชาติ พรชัยวิเศษกุล อธิบดีกรมการจัดหางาน กล่าวว่า การอบรมดังกล่าว เป็นการพัฒนาศักยภาพบุคลากรของกรมการจัดหางานด้านการแนะแนวอาชีพ ซึ่งเป็นผู้ขับเคลื่อนสําคัญในการเตรียมความพร้อมของกําลังแรงงานก่อนเข้าสู่ตลาดแรงงาน ในการแนะแนวอาชีพ ทักษะที่จําเป็น ให้กับนักเรียนที่จะเป็นกําลังแรงงานที่สําคัญของชาติในอนาคต เพื่อจะได้มีแนวทางในการเลือกศึกษาต่อ หรือเลือกประกอบอาชีพได้ตรงกับความรู้ ความสามารถ ทักษะ เท่าทันต่อสถานการณ์ที่เปลี่ยนแปลงไป ซึ่งครอบคลุมไปยัง การแนะแนวอาชีพให้กับกลุ่มคนพิเศษ ได้แก่ เด็กและเยาวชนในสถานพินิจ ผู้ถูกคุมประพฤติ ผู้ต้องขัง รวมถึงผู้สูงอายุ ซึ่งมีจําเป็นต้องใช้ความรู้ ทักษะ กระบวนการแนะแนวการให้คําปรึกษาอย่างมีประสิทธิภาพ เพื่อให้เกิดผลสัมฤทธิ์ในการส่งเสริมให้ประชาชนทุกกลุ่มได้ประกอบอาชีพ มีรายได้ตอบสนองยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์
อย่างไรก็ดี เนื่องด้วยสถานการณ์การแพร่ระบาดของโรคโควิด-19 กรมการจัดหางานจึงได้ปรับรูปแบบการฝึกอบรม เป็นการเรียนรู้ผ่านระบบออนไลน์ ที่นับเป็นรูปแบบใหม่ของการฝึกอบรมที่ข้าราชการในหน่วยงานต้องพร้อมรับกับสถานการณ์ที่เปลี่ยนแปลงไป โดยในครั้งนี้ มีผู้เข้ารับการอบรมจํานวน 50 คน เป็นข้าราชการของกรมการจัดหางานจากสํานักงานจัดหางานจังหวัด สํานักงานกรุงเทพมหานครพื้นที่ และหน่วยงานในสังกัด ซึ่งเนื้อหาจะเป็นการเพิ่มเติมความรู้จากที่เคยได้รับเมื่อครั้งเข้ารับการฝึกอบรมนักแนะแนวอาชีพระดับต้น เน้นการฝึกปฏิบัติในหัวข้อต่างๆ เช่น การพัฒนาและเพิ่มทักษะที่จําเป็นต่อการนําเสนอและกระบวนการแนะแนวอาชีพ ให้คําปรึกษาทางอาชีพ การสร้างกิจกรรมนําเสนอรูปแบบให้ผู้ฟังเกิดการตระหนักคิด เทคนิคการวิเคราะห์กลุ่มเป้าหมายและการแก้ไขปัญหาอุปสรรคในการแนะแนวอาชีพ การนําเสนอสื่อ เครื่องมือ ที่หากนําไปใช้แล้วจะเกิดประสิทธิภาพในกระบวนการแนะแนวอาชีพ เป็นต้น และแลกเปลี่ยนเรียนรู้ประสบการณ์ในด้านการแนะแนวอาชีพระหว่างผู้เข้ารับการฝึกอบรมให้กว้างขวางยิ่งขึ้น นอกจากนี้ยัง สอดแทรกความรู้เกี่ยวกับกับปรัชญาเศรษฐกิจพอเพียง ตามแผนแม่บทด้านแรงงาน (พ.ศ.2560-2564) มีกําหนดการฝึกอบรม 6 วัน ระหว่างวันที่ 28 พฤษภาคม – 5 มิถุนายน 2563
อธิบดีกรมการจัดหางาน กล่าวเพิ่มเติมว่า กรมการจัดหางานมุ่งหวังให้ผู้เข้ารับการอบรม เกิดการเปลี่ยนแปลง อันประกอบไปด้วย 3 ส่วนที่สําคัญ ได้แก่ การเปลี่ยนแปลงด้านทัศนคติ (Attitude) การเปลี่ยนแปลงด้านความรู้ (Knowledge) การเปลี่ยนแปลงด้านทักษะ (Skill) ซึ่งทั้ง 3 ส่วนนั้น จะส่งผลต่อกันและกัน และหากผู้เข้ารับการอบรมได้พัฒนา เปลี่ยนแปลงตนเองไปในทิศทางที่ดีขึ้น เชื่อว่าจะก่อให้เกิดประสิทธิภาพและประสิทธิผลในการปฏิบัติงานได้เป็นอย่างดี
รัฐบาลไทย-ข่าวทำเนียบรัฐบาล-ยกเว้นค่าธรรมเนียมห้องพัก ลดภาระผู้ประกอบการธุรกิจโรงแรม
วันอาทิตย์ที่ 14 มิถุนายน 2563
ยกเว้นค่าธรรมเนียมห้องพัก ลดภาระผู้ประกอบการธุรกิจโรงแรม
วันอาทิตย์ที่ 14 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบยกเว้นค่าธรรมเนียมการประกอบธุรกิจโรงแรม เพื่อช่วยบรรเทาความเดือดร้อน ลดภาระค่าใช้จ่ายของผู้ประกอบธุรกิจโรงแรม ที่ไม่สามารถดําเนินกิจการได้ตามปกติ เนื่องจากไม่มีผู้เข้าพัก ในช่วงสถานการณ์การแพร่ระบาดของโรคโควิด-19 ที่ โดยยกเว้นค่าธรรมเนียมฯ ปีละ 40 บาทต่อห้องพัก ตั้งแต่วันที่ 1 ก.ค. 63 - 30 มิ.ย. 65 เพื่อให้ผู้ประกอบธุรกิจโรงแรม สามารถประกอบธุรกิจต่อไปได้ ซึ่งคาดว่าจะช่วยลดภาระผู้ประกอบธุรกิจโรงแรมทั่วประเทศ คิดเป็นมูลค่ารวมประมาณ 31 ล้านบาทต่อปี จากการประเมินรายได้ที่เก็บได้จากจํานวนห้องพักของโรงแรม จํานวนกว่า 783,000 ห้อง ในปี 2562
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไทยได้รับเสียงชื่นชมจากสื่อเยอรมัน มาตรการเฝ้าระวังการแพร่ระบาดไวรัสโควิด - 19 เด็ดขาด
วันเสาร์ที่ 14 มีนาคม 2563
ไทยได้รับเสียงชื่นชมจากสื่อเยอรมัน มาตรการเฝ้าระวังการแพร่ระบาดไวรัสโควิด - 19 เด็ดขาด
ไทยได้รับเสียงชื่นชมจากสื่อเยอรมัน มาตรการเฝ้าระวังการแพร่ระบาดไวรัสโควิด - 19 เด็ดขาด
นาย Andreas Gandzior ได้เขียนบทความเผยแพร่ เว็บไซต์ Berliner Morgenpost ซึ่งเป็นสื่อท้องถิ่นของเยอรมนี ชื่นชมมาตรการป้องกันการแพร่ระบาดของเชื้อไวรัสโคโรนา 2019 ของไทย ที่เน้นสร้างความรู้ให้กับประชาชน ควบคู่ไปกับการเฝ้าระวัง รัดกุม ต่อเนื่อง โดยนาย Gandzior แสดงความประทับใจที่พบเห็นประชาชนทั้งคนไทยและชาวต่างประเทศสวมใส่หน้ากากอนามัย มีการจัดวางเจลแอลกอฮอล์ตามพื้นที่สาธารณทั่วไปทั้งแหล่งท่องเที่ยว ห้างสรรพสินค้า สถานที่ราชการ และการตรวจวัดอุณหภูมิในจุดเข้า-ออกอาคาร รวมทั้งการเผยแพร่คําแนะนําในการปฏิบัติตนเพื่อสุขอนามัยที่ดี เพื่อลดความเสี่ยงในการติดเชื้อไวรัส เป็นมาตรการป้องกันที่พบเห็นพบได้ทั่วไปตามสถานที่ต่าง ถือเป็นแบบอย่างที่ดีในการรับมือกับการแพร่ระบาดไวรัสโควิด-19
ทั้งนี้ รัฐบาลได้ดําเนินมาตรการที่สอดคล้องกับสถานการณ์ที่พัฒนาไปทุกขณะ เพิ่มความเข้มข้นทุกช่องทางการเดินทางเข้าสู่ประเทศไทย ในการคัดกรองอย่างเต็มประสิทธิภาพ ทั้งอุปกรณ์และเจ้าหน้าที่ ทั้งแผนป้องกันและการเฝ้าระวังการระบาดในระดับต่อไป ทําให้ ณ วันนี้ ไทยอยู่ในระดับที่ 37 ของประเทศที่มีการแพร่ระบาดของเชื้อไวรัสโควิด-19 ทั่วโลก สะท้อนถึงความมุ่งมั่นตั้งใจของทุกฝ่ายในการดูแลสุขภาพประชาชน โดยเฉพาะความร่วมมือร่วมใจของพี่น้องประชาชนทุกคน เพราะไวรัสโควิด-19 สามารถหยุดได้ด้วยตัวเราด้วย ดูแลสุขภาพตนเอง กินร้อน ใช้ช้อนกลาง และล้างมืออย่างสม่ําเสมอหลีกเลี่ยงสถานที่ที่มีคนอยู่แออัด
รัฐบาลไทย-ข่าวทำเนียบรัฐบาล-กระทรวงดิจิทัลฯ หารือเจ้าภาพจัดงาน Expo 2020 Dubai พร้อมนำภาพลักษณ์ที่ดีของไทยสู่เวทีโลก
วันพุธที่ 7 พฤศจิกายน 2561
กระทรวงดิจิทัลฯ หารือเจ้าภาพจัดงาน Expo 2020 Dubai พร้อมนําภาพลักษณ์ที่ดีของไทยสู่เวทีโลก
กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 10.0px 0.0px; text-align: center; font: 18.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม นางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ และผู้แทนจากกระทรวงการต่างประเทศ ได้พบหารือกับ H.E. Ms. Reem Bint Ebrahim Al Hashimy ตําแหน่ง Minister of State for International Cooperation แห่งสหรัฐอาหรับเอมิเรตส์ และ Ms. Manuela Garcia Pascual ตําแหน่ง Director International Participation Expo 2020 Dubai ซึ่งเป็นผู้รับผิดชอบในการจัดงาน Expo 2020 Dubai สหรัฐอาหรับเอมิเรตส์จะเป็นเจ้าภาพ ณ นครดูไบ
กระทรวงดิจิทัลฯ ในฐานะที่ได้รับมอบหมายจากรัฐบาลไทยให้เป็นหน่วยงานหลักในการร่วมจัด Thai Pavilion ได้มีโอกาสหารือเกี่ยวกับการมีส่วนร่วมของไทย ภายในงาน Expo 2020 Dubai ซึ่งจะจัดขึ้นในธีม “Connecting Mind, Creating the Future” เพื่อส่งเสริมความเชื่อมโยงทั้งในระดับรัฐบาล ภาคเอกชนและประชาชนของประเทศต่างๆ ทั่วโลก โดยประกอบด้วย 3 หัวข้อย่อยได้แก่ 1) Opportunity 2) Mobility และ ๓) Sustainability และคาดว่าจะมีประเทศต่างๆ กว่า ๑๘๐ ประเทศทั่วโลกเข้าร่วมจัดงานดังกล่าว การร่วมงานในครั้งนี้จึงเป็นโอกาสอันดีในการนําเสนอภาพลักษณ์ที่ดีของไทยในเวทีโลก ทั้งด้านความเป็นไทยและการพัฒนาประเทศในด้านต่างๆ และการสร้างความร่วมมือในด้านการค้าการลงทุนกับมิตรประเทศทั่วโลก
**************
รัฐบาลไทย-ข่าวทำเนียบรัฐบาล-รอง นรม. นาย อนุทิน ฯ กำชับทุกพื้นที่ประสบภัยน้ำท่วม  การสำรองยา เวชภัณฑ์จำเป็นต้องมีเพียงพอตลอดเวลา
วันอังคารที่ 17 กันยายน 2562
รอง นรม. นาย อนุทิน ฯ กําชับทุกพื้นที่ประสบภัยน้ําท่วม  การสํารองยา เวชภัณฑ์จําเป็นต้องมีเพียงพอตลอดเวลา
รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยรัฐมนตรีช่วยว่าการกระทรวงสาธารณสุข ประชุมทางไกลผ่านระบบวิดีโอ กําชับจังหวัดที่ประสบภัยน้ําท่วม ให้จัดยา เวชภัณฑ์จําเป็นต้องมีเพียงพอตลอดเวลาพร้อมดูแลสภาพจิตใจผู้ประสบภัยต่อเนื่องป้องกันการสูญเสีย
วันนี้ (17 กันยายน 2562) ที่ห้องประชุม 506 ทําเนียบรัฐบาล กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยดร.สาธิต ปิตุเตชะ รัฐมนตรีช่วยว่าการกระทรวงสาธารณสุขนายแพทย์สุขุม กาญจนพิมาย ปลัดกระทรวงสาธารณสุข ประชุมทางไกลผ่านระบบวิดีโอนายแพทย์สาธารณสุขจังหวัด ผู้อํานวยการโรงพยาบาลศูนย์/โรงพยาบาลทั่วไป ในพื้นที่ 32 จังหวัดที่ได้รับผลกระทบจากพายุโพดุลและพายุคาจิกิ ว่า ขอให้พื้นที่ให้ความสําคัญเรื่องการบริการประชาชนเป็นหลัก ผู้บริหารในพื้นที่ต้องประสานงานกับส่วนราชการอื่นๆ เพื่อลดความซ้ําซ้อนในการช่วยเหลือ ที่สําคัญคือให้ระดมสรรพกําลังเต็มที่ในการช่วยเหลือ อย่าให้กฎระเบียบต่างๆ มาเป็นอุปสรรคในการทํางานเพื่อประชาชน หากอะไรอยู่นอกเหนืออํานาจการตัดสินใจของพื้นที่ให้ประสานมายังส่วนกลาง โดยเฉพาะยาและเวชภัณฑ์ ต้องเพียงพอต่อการให้บริการประชาชนตลอดเวลาและในพื้นที่ที่น้ําท่วมสูงเข้าถึงยาก ขอให้อสม.ดูแลถึงบ้านอย่าให้ขาดยา
นายอนุทิน ฯ กล่าวต่อว่า น้ําท่วมครั้งนี้มีผู้ประสบภัยจํานวนมาก กระทรวงสาธารณสุข ได้ส่งทีมปฏิบัติการด้านการแพทย์ 384 ทีม ให้การรักษา 9,519 ราย ให้สุขศึกษา 14,760 ราย ทีมหมอครอบครัว เยี่ยมบ้านดูแลผู้ป่วยติดบ้าน ติดเตียง ผู้ป่วยโรคเรื้อรัง หญิงตั้งครรภ์ เด็กเล็ก รวม 10,748 ราย จัดหน่วยแพทย์ และทีมสุขาภิบาลสิ่งแวดล้อมดูแลประชาชนที่จุดพักพิงที่มี 91 แห่ง กว่า 22,000 คน และเฝ้าระวังป้องกันโรคที่มากับน้ําท่วม ด้านจิตใจพบมีภาวะเครียดกว่า 300 ราย ในจํานวนนี้มี 19 รายที่เสี่ยงการฆ่าตัวตาย มอบให้กรมสุขภาพจิตดูแลเป็นพิเศษแบบตัวต่อตัว หากเป็นไปได้ให้รับตัวเข้ารักษาในโรงพยาบาลทั้งหมดเพื่อไม่ให้เกิดการสูญเสีย
“ผมและรัฐมนตรีช่วยฯผู้บริหาร เห็นการทํางานของเจ้าหน้าที่ และอสม. อย่าสูญเสียกําลังใจว่าเราดูแลไม่ทั่วถึงอย่าหวั่นไหวกับสื่อโซเชียล ขอเป็นกําลังใจ ทราบว่าทุกท่านปฏิบัติงานกันอย่างเต็มที่เต็มกําลังความสามารถ เราทํางานไม่ใช่การสร้างภาพ เรื่องภัยพิบัติเป็นเรื่องปกติที่พบได้ทุกปีเรามีแผนการทํางาน ให้ตั้งใจทํางานเพื่อประชาชน”นายอนุทินกล่าว
ด้าน ดร.สาธิต ปิตุเตชะ รัฐมนตรีช่วยว่าการกระทรวงสาธารณสุขกล่าวว่า ต้องขอขอบคุณและให้กําลังใจเจ้าหน้าที่สาธารณสุข ซึ่งแม้ที่บ้านตนเองจะถูกน้ําท่วมก็ยังออกปฏิบัติงานให้การดูแลประชาชนเต็มที่ ขอให้สํานักงานสาธารณสุขจังหวัดสํารวจความเสียหายของสถานบริการที่ได้รับผลกระทบ และบ้านเรือนของเจ้าหน้าที่ แจ้งมาที่ส่วนกลางเพื่อสนับสนุนงบประมาณในการซ่อมแซม ที่สําคัญขอให้ผู้บริหาร ดูแลเจ้าหน้าที่ที่ทํางานช่วยเหลือผู้ประสบภัย ทั้งด้านสุขภาพร่างกายและด้านจิตใจ เนื่องจากน้ําท่วมครั้งนี้ค่อนข้างนาน เจ้าหน้าที่อาจมีภาวะเครียด
รัฐบาลไทย-ข่าวทำเนียบรัฐบาล-“พลเอกฉัตรชัย” ปั้นศรีสะเกษแดนเกษตรสีเขียว ยกระดับจังหวัดหลุดเกณฑ์ยากจน
วันอังคารที่ 20 มิถุนายน 2560
“พลเอกฉัตรชัย” ปั้นศรีสะเกษแดนเกษตรสีเขียว ยกระดับจังหวัดหลุดเกณฑ์ยากจน
“พลเอกฉัตรชัย” ปั้นศรีสะเกษแดนเกษตรสีเขียว ยกระดับจังหวัดหลุดเกณฑ์ยากจน หลังประเมินแปลงใหญ่โคเนื้อ-ทุเรียนภุเขาไฟ ผ่าน 2 ปีเห็นผลต้นทุนลด กําไรเพิ่ม วอนเกษตรกรพัฒนาคุณภาพสินค้าหนีคู่แข่ง
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธาน68เปิดงาน “เทศกาลเงาะ- ทุเรียนศรีสะเกษ ASEAN Trade Fair 2017” จังหวัดศรีสะเกษ พร้อมทั้งตรวจติดตามการดําเนินงานโครงการระบบส่งเสริมการเกษตรแบบแปลงใหญ่ของจังหวัดศรีสะเกษที่ประสบความสําเร็จนอกเหนือจากแปลงใหญ่ข้าว เช่น แปลงใหญ่โคเนื้อ และแปลงใหญ่ทุเรียน โดยได้เยี่ยมชมจุดรับซื้อ จุดจัดส่งทุเรียนพรีเมี่ยม เพื่อการพัฒนาทุเรียนคุณภาพของจังหวัดศรีสะเกษ ณ สหกรณ์การเกษตรลักษ์ จํากัด ว่า ผลการดําเนินงานด้านการส่งเสริมการเกษตรแบบแปลงใหญ่ของจังหวัดศรีสะเกษ พบว่า ในระยะสองปีที่ผ่านมามีความคืบหน้าค่อนข้างมากและชัดเจนเป็นรูปธรรม โดยในปี 2560 จังหวัดศรีสะเกษมีจํานวนแปลงใหญ่ทั้งสิ้น 85 แปลง ในพื้นที่ 22 อําเภอ ได้แก่ ข้าว 68 แปลง ทุเรียน 2 แปลง พริก 3 แปลง หอมแดง 7แปลง กระเทียม 1 แปลง และปศุสัตว์ 4 แปลง พื้นที่รวม 171,490 ไร่ เกษตรกร 14,612 ราย โดยกลุ่มสินค้าแปลงใหญ่ที่น่าสนใจและเป็นที่ต้องการของตลาดในขณะนี้ คือ แปลงใหญ่ทุเรียน และแปลงโคเนื้อ
โดยแปลงใหญ่ทุเรียน พบว่า ผลผลิตของเกษตรกรมีผลผลิตต่อไร่เพิ่มขึ้น จากเดิมผลิตได้ 1,500 กิโลกรัมต่อไร่ ปัจจุบันสามารถผลิตได้ถึง 1,590 บางพื้นที่สามารถผลิตได้ถึง 1,800 กิโลกรัมต่อไร่ ถือว่าเป็นจุดเด่นที่ชัดเจนมากในเรื่องของการพัฒนา ขณะเดียวกัน เกษตรกรก็หันมาใช้ปุ๋ยในปริมาณที่เหมาะสม ใช้ปุ๋ยอินทรีย์เพิ่มขึ้นช่วยลดต้นทุน ส่งผลทําให้เกษตรกรมีรายได้มากขึ้น ในส่วนของมาตรฐานถือว่าเป็นส่วนที่สําคัญทางกระทรวงเกษตรฯ เร่งส่งเสริมระดับสินค้าทางการเกษตรนั้นจําเป็นจะต้องยกเรื่องมาตรฐานด้วย ทุเรียนจังหวัดศรีสะเกษได้รับรองมาตรฐาน GMP ทุกแปลง ซึ่งเป็นอีกเรื่องที่ผมภาคภูมิใจเป็นอย่างมาก
สําหรับแปลงใหญ่โคเนื้อ เป็นการรวมกลุ่มของโคเนื้อที่สามารถลดต้นทุนการผลิต โดยเฉพาะเรื่องของอาหารสัตว์จากที่เคยซื้อกิโลกรัมละ 2 - 2.50 บาท เปลี่ยนมาใช้หญ้าเนเปียเป็นอาหารทําให้มีประสิทธิภาพและคุณภาพมากยิ่งขึ้น รวมถึงการขายลูกโคเนื้อ อายุ 6 เดือน ที่เปลี่ยนจากเดิมที่ใช้พันธุ์พื้นเมือง เปลี่ยนผสมพันธุ์ชาร์โรเล่ล์ กับพันธุ์บรามัน ทําให้คุณภาพของลูกวัวมีโครงสร้างและคุณภาพที่ดีกว่า ทําให้เกษตรกรมีรายได้เพิ่มมากขึ้นด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@opsmoac.go.th
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.อว. มอบนโยบาย กกอ. ชุดใหม่
วันพฤหัสบดีที่ 23 เมษายน 2563
รมว.อว. มอบนโยบาย กกอ. ชุดใหม่
รมว.อว. มอบนโยบาย กกอ. ชุดใหม่
ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมมอบนโยบายแก่คณะกรรมการการอุดมศึกษา (กกอ.)ที่ต้องเตรียมพร้อมการดําเนินงานที่สนับสนุนแนวนโยบายด้านการอุดมศึกษา และเพื่อรองรับกับสถานการณ์ของประเทศต่อไป ในประเด็นสําคัญต่อไปนี้
1. การขับเคลื่อนประเทศไทยเพื่อตอบโจทย์ประเทศและการคาดหวังของสังคม
1.1 ด้วยการใช้องค์ความรู้ด้านการอุดมศึกษา วิทยาศาสตร์ วิจัยและนวัตกรรม
1.2 การเชื่อมโยงกับหน่วยงานสําคัญ/ภารกิจที่เกี่ยวข้องในกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วยระบบ ecosystem ใหม่ที่เกิดขึ้น ได้แก่ สภานโยบายการอุดมศึกษา วิทยาศาสตร์ วิจัยและนวัตกรรม/กสว./คณะกรรมการขับเคลื่อนการปฏิรูปฯ ของ อว. / ก.พ.อ. / กมอ.
1.3 การสร้างคน การสร้างองค์ความรู้ การวิจัยและนวัตกรรม ที่ต้องอาศัยศักยภาพของสถาบันอุดมศึกษา ที่เป็น forefront ของการไปสู่การเป็น Thailand 4.0 ในเรื่องสําคัญดังนี้
1.3.1 การเพิ่มศักยภาพในการแข่งขัน (competitiveness) ของประเทศ
1.3.2 การลดความเหลื่อมล้ํา (inclusiveness) ของประเทศ
1.3.3 การตอบสนองต่อการเปลี่ยนแปลงของโลก (responsiveness) โดยเฉพาะเรื่องวิกฤตที่เกิดขึ้น เช่น วิกฤตเศรษฐกิจ วิกฤตภัยแล้ง วิกฤตจากโรคระบาดโควิด-19
1.3.4 การปรับกระบวนการเรียนการสอนไปสู่รูปแบบการเรียนรู้ตลอดชีวิต ที่สอดคล้องกับสถานการณ์การ disruption ด้วยเทคโนโลยีปัจจุบัน และการ disruption ด้วยวิกฤตจากโรคระบาดโควิด-19 โดยครอบคลุมไปถึงประชากรวัยแรงงานที่ต้องมีการ reskill upskill หรือประชากรผู้สูงอายุ และพัฒนาไปสู่การเพิ่มศักยภาพในการแข่งขัน
2. การพลิกโฉมสถาบันอุดมศึกษา(re-inventing university) ไปสู่ศตวรรษที่ 21ซึ่งจะจัดหางบประมาณมาให้สําหรับสถาบันอุดมศึกษานําร่อง
3. การดําเนินการเรื่องมาตรฐานหลักสูตร/กรอบมาตรฐานคุณวุฒิระดับอุดมศึกษาการปรับการเรียนการสอนที่ตอบโจทย์และทิศทางของมหาวิทยาลัยภายใต้วิกฤตโควิด-19 การจัดการเรียนการสอนในรูปแบบออนไลน์ เป็นต้น
4. การดําเนินการเรื่องธรรมาภิบาลที่สอดคล้องกับautonomy, accountability
5. การดําเนินการเพื่อให้ได้มาซึ่งคณะกรรมการมาตรฐานการอุดมศึกษา
ศาสตราจารย์คลินิกเกียรติคุณอุดม คชินทร ประธานกรรมการรับมอบนโยบายของรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมเน้นย้ําการทํางานในแนวทางที่สอดคล้องกับรัฐมนตรีฯ ซึ่งเป็นภารกิจที่ต้องดําเนินการตามหน้าที่และอํานาจของ กกอ. เชื่อมโยงกับบริบทอื่นที่เกี่ยวข้อง โดยเฉพาะในประเด็นการเพิ่มศักยภาพและยกระดับสถาบันอุดมศึกษาให้ไปสู่ระดับนานาชาติ การพลิกโฉมสถาบันอุดมศึกษา (re-inventing) ธรรมาภิบาล การสร้างและพัฒนาบัณฑิตที่นําไปสู่การตอบโจทย์ตลาดแรงงาน การปรับวิกฤตเป็นโอกาสจากสถานการณ์โควิด-19 ด้วยการปรับกระบวนการเรียนการสอน การปลดล็อคในเรื่องที่เป็นข้อจํากัด เช่น การจัดสรรงบประมาณ การปรับไปสู่รูปแบบการเรียนรู้ตลอดชีวิต รวมทั้งการขับเคลื่อนอุดมศึกษาเพื่อตอบโจทย์ประเทศและยุทธศาสตร์ชาติ.
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-นายกรัฐมนตรี นำเจ้าหน้าที่ทำเนียบรัฐบาล ออกกำลังกายประจำสัปดาห์ในแบบผ่อนคลาย ทุกคนสามารถนำไปต่อยอดสร้างความสัมพันธ์อันดีได้
วันพฤหัสบดีที่ 2 กุมภาพันธ์ 2560
นายกรัฐมนตรี นําเจ้าหน้าที่ทําเนียบรัฐบาล ออกกําลังกายประจําสัปดาห์ในแบบผ่อนคลาย ทุกคนสามารถนําไปต่อยอดสร้างความสัมพันธ์อันดีได้
นายกรัฐมนตรี นําเจ้าหน้าที่ทําเนียบรัฐบาล ออกกําลังกายประจําสัปดาห์ในแบบผ่อนคลาย ทุกคนสามารถนําไปต่อยอดสร้างความสัมพันธ์อันดีได้
วันนี้ (1 กุมภาพันธ์ 2560) เวลา 15.30 น. ณ บริเวณด้านหน้าสนามหญ้าตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรี นําข้าราชการและเจ้าหน้าที่ทําเนียบรัฐบาล ออกกําลังกายร่วมกัน เพื่อเสริมสร้างร่างกายให้มีสุขภาพที่ดีแข็งแรง ซึ่งจะส่งผลให้ร่างกายมีภูมิต้านทาน ห่างไกลจากโรคภัยไข้เจ็บ ตลอดจนส่งผลให้เกิดการผ่อนคลาย ลดความเครียดจากการทํางาน โดยมี ผู้บริหารหน่วยงานภายในทําเนียบรัฐบาล ร่วมออกกําลังกายด้วย
สําหรับกิจกรรมสัปดาห์นี้ นายกรัฐมนตรี ได้เริ่มกิจกรรมด้วยการอบอุ่นร่างกายก่อน เพื่อเป็นการป้องกันอาการบาดเจ็บของกล้ามเนื้อในขณะเล่นกีฬา ต่อมา นายกรัฐมนตรี ได้เลือกเล่นกีฬา 2 ประเภท คือ ฟุตบอลและตะกร้อ โดยการส่งลูกไป-มา ระหว่างกัน เป็นวงกลม เป็นการออกกําลังกายในแบบที่ผ่อนคลาย ไม่หักโหมต่อร่างกายมากนัก ซึ่งรูปแบบดังกล่าว เหมาะสําหรับทุกเพศทุกวัย โดยเฉพาะผู้ที่เหนื่อยล้าจากการทํางานมาทั้งอาทิตย์ แต่ทั้งนี้การเล่นกีฬาประเภทนี้ จะต้องอาศัยความสามัคคีและความเชื่อใจในการส่ง-รับลูก และความเชื่อมโยงระหว่างผู้เล่นแต่ละคน โดยไม่มีการแข่งขันหรือการนับผลการแข่งขันแต่อย่างใด ซึ่งหลักการดังกล่าวเป็นหัวใจของการเล่นกีฬาประเภทนี้ ที่จะส่งผลต่อยอดสร้างความสัมพันธ์กันโดยใช้กีฬาเป็นตัวเชื่อมอีกด้วย หลังจากนั้น นายกรัฐมนตรีได้กล่าวขอบคุณเจ้าหน้าที่ทําเนียบรัฐบาลที่ร่วมกันออกกําลังกายในวันนี้ ก่อนที่จะขอตัวกลับไปปฏิบัติภารกิจ ณ ตึกไทยคู่ฟ้า ทําเนียบรัฐบาล ต่อไป
-------------------------------------------
กลุ่มประชาสัมพันธ์และเผยแพร่ สํานักโฆษก